Adriaen Brouwer
Store norske leksikon,Kunst og estetikk,Bildende kunst,Kunsthistorie,Nederlandsk og flamsk billedkunst 1400-1750
Adriaen Brouwer var en flamsk genremaler og raderer. Han var elev av Frans Hals. Brouwer arbeidet i Haarlem, Amsterdam og fra 1631 i Antwerpen.
Brouwer er den klassiske representant for det nederlandske folkelivsmaleri, som skildrer vertshuslivet med spill, drikk og slagsmål. Hans bilder utmerker seg ved en fortellende sjarm og fremragende farger. I hans tidligere bilder hersket en varm tone med clair-obscur-virkning, røde og gule lokalfarger, i hans senere en kjølig grålig totaltone med fremherskende emaljeaktig glatte, lyse, blågrønne lokalfarger.Bare rundt 50 bilder av ham er kjent, de beste er i Paris, St. Petersburg, Wien, Dresden og München. Les mer i Store norske leksikon genremaleri clair-obscur kunst i Nederland kunst i Belgia